La I edició de la setmana de cinema de muntanya se celebrarà del 20 al 22 de setembre
19 setembre 2023

## La I edició de la setmana de cinema de muntanya se celebrarà del 20 al 22 de setembre19 setembre 2023Última actualització: 19 setembre 2023

![](../gestion/img/6ecf46d0aba2f35a2641a6c426357beb7ac27c9a2261a2f80a823ca4154ad743.JPG)  
  

Gandia acollirà els dies 20, 21 i 22 de setembre la primera edició de Cine de Montaña.  
Així ho ha informat el regidor delegat d'Esports, Jesús Naveiro, qui ha comparegut en roda de premsa acompanyat per Miguel Cebrián i Borja Martí del Club Alpí de Gandia.  
Durant les tres jornades no només es projectaran al Teatre Serrano (Sala B) tres obres audiovisuals d'activitats esportives de muntanya sinó que els assistents podran conversar amb els protagonistes dels documentals.

Dimecres 20 es projectarà a partir de les 20 hores "Volver", un documental de Stefi Troguet. Alpinista que tenia com a objectiu corona els 14 vuitmils del món.

El dijous 21 i també a les 20 hores serà el torn de 'Black Hole' de David Palmada. La projecció narra el descens d'Ernesto Belenguer i David Palmada 'Pelut' al segon pou més profund del planeta, descobert recentment, amb una profunditat de 436 metres totalment verticals. Primerament, cal emprendre la baixada de l'imponent pou per després pujar per una nova ruta amb el nom de 'Black Hole'.

Finalment, el 22 de setembre serà el torn per a "Peñón Capacitado". Un documental d'Hugo Jareño que narra la història de dos escaladors, Urko Carmona i Javier Aguilar que, malgrat les adversitats, han aconseguit esborrar de les seues vides la paraula impossible.

Durant la compareixença, s'ha destacat que totes les projeccions són gratuïtes i que aquesta iniciativa era un objectiu del club. "_Volem que siga una primera pedra per poder posar en marxa una setmana més ambiciosa i que atraga cada edició més amants de la muntanya_" ha exposat Miguel Cebrián.